Maximilian Schell

Maximilian Schell (* 8. Dezember 1930 in Wien; † 1. Februar 2014 in Innsbruck) weer en Schauspeler, Speelbaas un Filmproduzent mit öösterrieksche un Swiezer Staatstohörigkeit. He weer 1962 mit den Oscar as Best Dorsteller uttekent worrn.

 Leven un Wark 
Schell weer de Söhn vun den Swiezer Schriever Hermann Ferdinand Schell un de Wiener Schauspelersche Margarethe Noé von Nordberg. He weer de jüngere Broder to Maria un Carl Schell as ok de öllere Broder to Immy Schell. As 1938 Öösterriek an dat natschonalsozialistische Düütsche Riek anslaten worrn is, is de Familie vun Wien wegtogen un na Zürich gahn. Dor is he opwossen un weer künstlerisch ok dör sien Öllern prägt.

An de Züricher Universität – as ok in Basel un München – hett Schell Philosophie, Kunsthistorie un Musik- un Theaterwetenschop studeert. Ok hett he bi den Grasshopper Club Zürich Football speelt. 1952 is he in dat dorstellerische Fack wesselt un hett blangento an’t Konservatorium Bern (vundaag: Hoochschool vun de Künst Bern) Klavier studeert. In’n Harvst 1952 füng he an’t Theater Basel as Schauspeler, Speelbaas un Dramaturg an. Na verschedene Statschonen keem he 1959 an de Münchner Kamerspelen. Dat glieke Johr noch hett em Gustaf Gründgens na Hamborg halt.

Enn vun de 1960er Johren speel he in London un hett blangento Warken vun John Osborne un William Shakespeare översett. 1978 övernehm he vun Curd Jürgens de Rull Jedermann bi de Soltborger Festspelen, de he bit 1982 dorstellt hett. As Speelbaas hett he ok Opern inszeneert. 2007 hett he de Operette „Wiener Blut“ vun Johann Strauß mit Spood op de Seebühne in’t öösterrieksche Mörbisch bröcht.

Bekannt worrn is Schell aver ok dör Film un Feernsehn. Al 1955 hett he mit Kinder, Mütter und ein General sien eersten Film dreiht. Twee Johren later stünn he in Hollywood vör de Kamera. He speel an de Siet vun Marlon Brando in The Young Lions un is mit sien Rull as Afkaat vun Nazi-Verbrekers in Stanley Kramer sien Film Judgment at Nuremberg to’n internatschonalen Star worrn. För disse Rull weer he mit den Oscar för den besten Schauspeler uttekent. Enn vun de 1960er Johren füng he ok an, as Produzent un Speelbaas achter de Kamera to arbeiten.

duum|hochkant|Maximilian Schell, 2006
Weltwiet gell Schell as een vun de bekanntsten un spoodrieksten düütschsprakigen Schauspeler. He weer noch eenige mole fakener för den Oscar un annere Priesen vörslahn. Dör de Medien güng ok, dat he dree Johren lang wat mit Soraya harr, de letzte Ehfro vun’n Schah vun Persien. 1985 hett he de russ’sche Schauspelersche Natalja Andreitschenko heiraat, mit de he en Dochter harr. De Eh is 2005 aver scheedt worrn. Vun 2008 an weer he mit de 48 Johr jüngeren Opernsingersche Iva Mihanovic tosamen, de he in’n August 2013 heiraat hettMaximilian Schell liebt diese FrauMaximilian Schell: Hochzeit in den Alpen Websteed vun de Tietschrift Gala, afropen an’n 23. August 2013.

Blangen sien Arbeiten an’t Theater un för Film un Feernsehn, hett sik Schell ok mit de Musik un mit de Maleree befaat. Af un an hett he ok schreven oder as Spreker arbeit. Leevt hett he in’n Wessel mol in Los Angeles un mol op’n Öllernhoff in Preitenegg (Kärnten). He tell to de Frünnen vun den tschechischen Schriever un lateren Präsidenten Václav Havel un hett an sien Steed in de Frankforter Paulskark 1989 en Reed vun em vörlest, as Havel keen Verlööf harr uttoreisen, üm sien Fredenspries vun’n Düütschen Bookhannel antonehmen.

 Filmografie (Utwahl) 
 Johr TitelSynchroonsnacker Funkschoon 1955 Kinder, Mütter und ein General — Dorsteller 1956 Ein Mädchen aus Flandern — Dorsteller 1956 Ein Herz kehrt heim — Dorsteller 1957 Die Letzten werden die Ersten sein — Dorsteller 1958 The Young Lionsdt.: Die jungen Löwen Herbert Stass Dorsteller 1961 Judgment at Nurembergdt.: Das Urteil von Nürnberg sülvst Dorsteller 1962 Five Finger Exercisedt.: Ein Fremder kam an sülvst Dorsteller 1962 I sequestrati di Altonadt.: Die Eingeschlossenen von Altona   Dorsteller 1964 Topkapi sülvst Dorsteller 1965 Return from the Ashesdt.: Eine Tür fällt zu sülvst Dorsteller 1966 The Deadly Affairdt.: Anruf für einen Toten Jürgen Thormann Dorsteller 1967 Counterpointdt.: Der Befehl   Dorsteller 1968 Das Schloß — DorstellerDreihbook 1969 Krakatoa: East of Javadt.: Krakatoa – Das größte Abenteuer des letzten Jahrhunderts sülvst Dorsteller 1970 Erste Liebe   DreihbookSpeelbaasDorsteller 1973 Der Fußgänger   DreihbookDorstellerSpeelbaasProduzent 1974 The Odessa Filedt.: Der Fall Odessa sülvst Dorsteller 1975 Sarajevski atentatdt.: Der Tag, der die Welt veränderte Hans-Michael Rehberg Dorsteller 1976 St. Ivesdt.: Der Tag der Abrechnung Erik Schumann Dorsteller 1977 Cross of Irondt.: Steiner – Das eiserne Kreuz sülvst Dorsteller 1977 A Bridge Too Fadt.: Die Brücke von Arnheim sülvst Dorsteller 1977 Julia sülvst Dorsteller 1979 Playersdt.: Spiel mit der Liebe   Dorsteller 1979 Geschichten aus dem Wienerwald sülvst DreihbookDorstellerSpeelbaasProduzent 1979 The Black Holedt.: Das schwarze Loch sülvst Dorsteller 1980 The Diary of Anne Frank, Feernsehndt.: Das Tagebuch der Anne Frank Roland Hemmo Dorsteller 1984 Morgen in Alabama — Dorsteller 1984 Marlene, Dokumentatschoon — DreihbookSpeelbaas 1985 The Assisi Undergrounddt.: Der Assisi Untergrund Erik Schumann Dorsteller 1991 Young Catherine, Feernsehndt.: Die junge Katharina   Dorsteller 1992 Stalin, Feernsehn   Dorsteller 1993 Justiz — Dorsteller 1993 Candles in the Dark Erik Schumann DorstellerSpeelbaas 1993 Abrahamdt.: Die Bibel – Abraham Otto Mellies Dorsteller 1994 Little Odessadt.: Little Odessa – Eiskalt wie der Tod Erik Schumann Dorsteller 1997 Telling Lies in Americadt.: American Dreamer – Charmante Lügner sülvst Dorsteller 1998 The Eighteenth Angeldt.: The 18th Angel – Im Namen des Bösen Erik Schumann Dorsteller 1998 Left Luggagedt.: Kalmans Geheimnis Erik Schumann Dorsteller 1998 Vampiresdt.: John Carpenters Vampires sülvst Dorsteller 1998 Deep Impact Erik Schumann Dorsteller 1999 Wer liebt, dem wachsen Flügel… — Dorsteller 1999 Joan of Arc, Feernsehndt.: Jeanne d’Arc – Die Frau des Jahrtausends Erik Schumann Dorsteller 2002 Meine Schwester Maria, Dokumentatschoon — DreihbookSpeelbaasProduzent 2003 Alles Glück dieser Erde, Feernsehn — Dorsteller 2005 Die Liebe eines Priesters, Feernsehn — Dorsteller 2006 Das Haus der schlafenden Schönen — Dorsteller 2003-07 Der Fürst und das Mädchen, Feernsehreeg — Dorsteller 2008 The Brothers Bloomdt.: Brothers Bloom Helmut Krauss Dorsteller 2015 Les brigandsdt.: Die Räuber sülvst Dorsteller

 Utteken 
Maximilian Schell is för sien Filmarbeiten dreeundörtig mol för bekannte Filmpriesen nomineert worrn. 21 mol is he uttekent un ehrt worrn, as to’n Bispeel mit:
 1961: den NYFCC Award in de Kategorie Best Schauspeler för Judgment at Nuremberg
 1962: den Oscar in de Kategorie Best Hööftdorsteller för Judgment at Nuremberg
 1962: den Golden Globe in de Kategorie Best Hööftdorsteller in en Film – Drama för Judgment at Nuremberg
 1977: den NYFCC Award in de Kategorie Best Nevendorsteller för Julia
 1984: den Düütschen Filmpries in Gold in de Kategorie Best Hööftdorsteller för Morgen in Alabama
 1990: den Düütschen Filmpries as Ehrenpries för sien Bidrääg to’n düütschen Film
 1993: den Golden Globe in de Kategorie Best Nevendorsteller in en Feernsehreeg för Stalin
 1999: den Romy in Platin
 2000: den Mary Pickford Award
 2002: den Bambi as Ehrenpries för sien Levenswark
 2006: den Bayerischen Filmpries as Ehrenpries
 2009: den Bambi as Ehrenpries för sien Levenswark

 Böker 
 Der Rebell. Eine Erzählung. C. Bertelsmann, München 1997, ISBN 978-3-570-12181-8.
 Ich fliege über dunkle Täler oder Etwas fehlt immer. Erinnerungen. Hoffmann und Campe, Hamburg 2012, ISBN 978-3-455-50178-0.

 Literatur 
 Gero von Boehm: Maximilian Schell. 15. Januar 2001. Interview in: Begegnungen. Menschenbilder aus drei Jahrzehnten. Collection Rolf Heyne, München 2012, ISBN 978-3-89910-443-1, S. 272–281.

 Borns 

 Weblenken 

 Literatur vun un över Maximilian Schell in’n Kataloog vun de Düütschen Natschonalbökeree
 Maximilian Schell in’t Histoorsche Lexikon vun de Swiez
 Maximilian Schell in’n Regie Guide

Kategorie:Speelbaas
Kategorie:Filmproduzent
Kategorie:Schauspeler
Kategorie:Dräger vun’t Bundsverdeenstkrüüz
Kategorie:Börger von de Swiez
Kategorie:Börger von Öösterriek
Kategorie:Mann
Kategorie:Boren 1930
Kategorie:Storven 2014